CELEX: 62010FN0067
Language: hu
Date: 2010-08-18 00:00:00
Title: F-67/10. sz. ügy: 2010. augusztus 18-án benyújtott kereset — Marcuccio kontra Bizottság

23.10.2010   
            
            
               HU
            
            
               Az Európai Unió Hivatalos Lapja
            
            
               C 288/74
            
         
      2010. augusztus 18-án benyújtott kereset — Marcuccio kontra Bizottság
      (F-67/10. sz. ügy)
      ()
      (2010/C 288/140)
      Az eljárás nyelve: olasz
      
         Felek
      
      
         Felperes: Luigi Marcuccio (Tricase, Olaszország) (képviselő: G. Cipressa ügyvéd)
      
         Alperes: Európai Bizottság
      
         A jogvita tárgya és leírása
      
      Az F-41/06. sz. ügyben a felperesnél felmerült költségek kétharmada megtérítésének elutasításáról szóló bizottsági határozat megsemmisítése
      
         Kereseti kérelmek
      
      
                  —
               
               
                  A Közszolgálati Törvényszék semmisítse meg a kinevezésre jogosult hatósághoz 2009. szeptember 22-én benyújtott és a 2009. október 8-i irattal módosított felperesi kérelem elutasításáról szóló alperesi határozatot, annak formájától függetlenül;
               
            
                  —
               
               
                  semmisítse meg — amennyiben szükséges — a vitatott határozattal szemben 2010. április 5-én a felperes által a kinevezésre jogosult hatósághoz benyújtott panaszt elutasító határozatot, annak formájától függetlenül;
               
            
                  —
               
               
                  semmisítse meg — amennyiben szükséges — a HR.D.2/MB/1s Ares(2010)220139. sz., 2010. április 27-i értesítést;
               
            
                  —
               
               
                  kötelezze a Bizottságot a vitatott határozat folytán a felperes által elszenvedett és a későbbiekben elszenvedendő kár megtérítése címén 21 608,75 euró összegnek — a 2009. szeptember 22-én kelt kérelem és az említett összeg tényleges megfizetéséig terjedő időszakra évenkénti tőkésítés mellett számított 10 %-os kamattal növelve — a felperes részére történő megfizetésére;
               
            
                  —
               
               
                  a Közszolgálati Törvényszék kötelezze az Európai Bizottságot a költségek viselésére.